วันที่14ที่ผ่านมานลืมทานยาคุมเม็ดที่6คะ วันที่15เลยทายยาคุมเม็ดที่6-7 พอวันที่17ลืมทานยาคุมอีก วันที่18เลยทาน2เม็ดพร้อมกัน หลังจากนั้น2วันมีเพศสัมพันธ์ มีโอกาสท้องไหมค่ะ
สวัสดีค่ะ หากลืมทานยาคุมกำเนิดไป 1 วัน เมื่อนึกออกในวันถัดไป ให้รีบทานเม็ดที่ลืมทันทีที่นึกได้ และทานเม็ดที่ต้องทานในวันนั้นในเวลาเดิมปกติ ซึ่งเท่ากับจะทาน 2 เม็ดใน 1 วัน หลังจากนั้นให้ทานวันละเม็ดตามเวลาเดิมปกติ ซึ่งประสิทธิภาพในการป้องกันการตั้งครรภ์ก็จะลดลงไปเพียงเล็กน้อยเท่านั้น ซึ่งหากได้ทำดังกล่าวไป ก็ถือว่าทำได้ถูกต้องแล้วค่ะ อย่างไรก็ตาม เนื่องจากมีการลืมทานไป 1 วัน 2 ครั้งในเวลาไล่เลี่ยกัน ก็อาจทำให้ประสิทธิภาพลดลงไปบ้างค่ะ แต่ทั้งนี้ โอกาสในการตั้งครรภ์ก็ยังถือว่าน้อยอยู่ค่ะ